Dú trúwe iſt ein dú beſte tvgent
Dú trúwe iſt ein dú beſte tvgent·
ſagēt vns die meiſt̾ wiſ·
ir hoher ṕs·
d̾ w̾lte wol an ſtat·
ſi túret alt̾ vn̄ ivgēt·
mā von manneſ lib·
magt vn̄ wib·
vn̄ haſſēt valſchē rat·
ſi pꝛuͤuent ſvͤze tat·
dú trúwe iſt wol ein kleit d̾ erē·
dú trúwe kā wol ſelde meren·
dú trúwe iſt hie vn̄ doꝛt·
d̾ hohſte hoꝛt·
wol im ſw̾ trúwe hat·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse